מרוסטיקה

מרוסטיקה (באיטלקית: Marostica) היא עיירה וקהילה בצפון איטליה, במחוז ונטו, בנפת ויצ'נצה. מספר התושבים 14,033 נכון לראשית 2024<ref></ref>. העיירה התפרסמה בזכות משחקי שחמט "חיים", בני אדם וסוסים המשמשים ככלי שחמט, הנעים על לוח שחמט גדול המוטבע בכיכר המרכזית של העיירה. היא מכונה בפי רבים "עיר השחמט"<ref name=":0"></ref>. בנוסף, העיירה ידועה גם בפירות היער שלה - במיוחד בדובדבנים, וכן בכובעי קש המיוצרים בה בעבודה ידנית.

== גאוגרפיה, אקלים וסביבה ==
מרוסטיקה ממוקמת במישור אסיאגו (Asiago)<ref></ref>, בצפון איטליה, לא הרחק מרגלי הרי הדולומיטים. היא מרוחקת כארבעים קילומטר צפונית מעיר המחוז ויצ'נצה, וכשבעה קילומטרים דרומית - מערבית לבאסאנו דל גראפה (Bassano del Grappa). נהר ה-ברנטה זורם בקרבתה, במרחק של כשני ק"מ. גובהה של העיירה מעל פני הים הוא כ-100 מטרים<ref></ref>. עונת הקיץ במרוסטיקה חמה, והחורפ<nowiki/>ים קרים. העונה החמה מתחילה ביוני, ומסתיימת סטטיסטית בשליש הראשון של ספטמבר<ref name=":1"></ref>. הטמפרטורה הממוצעת בימי הקיץ מגיעה ל-29 מעלות צלזיוס ובלילות הממוצע 19 מעלות. התקופה הקרה נמשכת מהשליש השני של נובמבר, ועד ראשית מרץ. הטמפרטורות הממוצעות בעונה הקרה הן מתחת ל-11 מעלות. החודש הקר ביותר בשנה הוא ינואר, עם ממוצע של 1-. ממוצע כמות המשקעים השנתית במרוסטיקה עומד על 731.1 מ"מ. החודש הגשום ביותר הוא אוקטובר. בחודשי החורף קיים סיכוי לימי שלג בודדים, וליותר ימים בהם יורדים גשם ושלג באותו היום<ref name=":1" />.

== היסטוריה ==
התיעודים הראשונים של מרוסטיקה קיימים מימיי הביניים, אך הייתה במקום התיישבות בתקופות קדומות יותר. בחלק מהמאה השלוש עשרה שלטה משפחת במקום אזליני (Ezzelini) מוונטו. בשנת 1311 החליט שליט ורונה (Cangrande della Scala) לבנות שתי טירות, עליונה ותחתונה, ולקבץ את התושבים שחיו במקום אל בין החומות<ref></ref>. בתקופה מאוחרת יותר עברה מרוסטיקה להיות שייכת לנסיכות ונציה. כמנהגה להראות ברבים את שליטתה, הציבה ונציה בכיכר הראשית את אחת מסימני שלטונה המובהקים, האריה המכונף של מרקוס הקדוש. השלטון הוונציאני במקום נמשך עד לאיחודה של איטליה ביידיי המלך ויטוריו אמנואלה השני ב-1861 - אז הפכה מרוסטיקה לעיירה איטלקית.

== אגדת השח ==
תהליך הפיכתה של מרוסטיקה ל"עיר השחמט" התחיל בשנת 1454. שני לוחמים אמיצים התאהבו בליאונורה (Lionora), בתו של אדון הטירה המקומית תאדאו פאריסיו (Taddeo Parisio), שהיה מושל העיר מטעם ונציה. כמנהג הימים ההם, החליטו שני הלוחמים על דו-קרב ביניהם, שבו יוכרע מי יזכה בידה. מושל העיר, שלא רצה בשפיכות דמים החליט, שלא ייערך דו-קרב. במקום זאת הורה על קיום משחק שחמט, שהמנצח בו זכה בידה של אליאונורה. המפסיד לא באמת הפסיד, כיוון שזכה בידה של אולדרדה (Oldrada), אחותה הצעירה והיפה של אליאונורה<ref></ref>. מאז המשחק הזה, הפכו משחקי שחמט למסורת דו שנתית.

== פסטיבל השחמט ==
משחק השחמט הפך לפסטיבל, המתקיים בחודש ספטמבר, בסוף השבוע השני, בכל שנה שנייה. הכיכר הראשית מוקפת בטריבונות של מקומות ישיבה, עבור תושבי האזור ותיירים. המשחק מתחיל לפנות ערב<ref name=":0" />, כאשר כלי השחמט האנושיים עורכים מצעד חגיגי ומגיעים בסופו אל לוח השחמט, המצוי בפיאצה קסטלו, הכיכר הראשית של העיירה. הכיכר ידועה גם בכינויה העממי הנפוץ יותר, "כיכר השחמט" (באיטלקית: Piazza degli Scacchi). במשחק משתתפים כ-500 דמויות מחופשות<ref></ref>. בכל שנה בוחרים במשחק שחמט מפורסם, ששוחק בעבר על ידי שחקני שחמט ידועים, שאורכו בזמן עשרים דקות לפחות. כלי השחמט האנושיים (והפרשים על גבי סוסיהם) עוקבים אחר מסעי המשחק שנבחר. כך למשל השתמשו באחת מהשנים במשחקם של קרל שלכטר (Carl Schlechter), רב אומן אוסטרי נגד רב אומן אחר, אוסטרו הונגרי ויהודי, ברנהרארד פליישינג (Bernhard (Bernát) Fleissig)<ref></ref> . בתום המשחק מתקיימים מופעי ריקודים ומופע זיקוקי דינור. המסורת הופסקה רק בימיי מלחמות העולם ובשנות מגפת הקורונה, וחודשה לאחר מכן.

== משחק שחמט מפורסם ==
בשנת 1989 התקיים במרוסטיקה משחק שחמט בין שני שחמטאים ידועי שם. אלוף העולם לשעבר אנטולי קארפוב (Anatoly Yevgenyevich Karpov) מרוסיה (מקודם מברית המועצות), נגד אולף אנדרסון (Ulf Andersson), רב אומן משוודיה<ref></ref>.

== אתרים ונושאי עניין ==
* הטירה התחתונה - הטירה התחתונה משמשת מוזיאון. בעבר שימשה גם בית כלא. המוצגים במוזיאון כוללים בגדים, כלי בית וחפצים ימי ביניים, תמונות, פסלים, כלי נשק ישנים שונים, לרבות כלי נשק "כבדים", דוגמת איילים נוגחים וקטפולט<nowiki/>ים.
* הטירה העליונה - הטירה העליונה מחוברת לטירה התחתונה בחומת אבן שאורכה 1,800 מטרים. מהטירה יש תצפית פנורמית על הסביבה כולה. רוב הטירה חרבה, אך יש בה מסעדה שנקודת המשיכה שלה היא הנוף הנשקף מחלונותיה.
* כיכר השחמט - הכיכר הראשית בעיירה, מרוצפת כלוח שחמט גדול. סביב הכיכר חנויות, בתי קפה, מוסדות פיננסיים והטירה התחתונה.
* מרוץ מכוניות העץ - הפאליו דלה קארטרה (באיטלקית Il palio deraa Caretera) - מרוץ של מכוניות עץ קטנות, סוג של מכוניות קרטינג. המרוץ המתקיים בדרך כלל בחודש יוני. המרוץ מתנהל מהטירה העליונה לכיוון טירה התחתונה. הפרש הגבהים בין שתי הטירות הוא כ-123 מטרים ומרחק הנסיעה בשיפוע המתפתל מסתכם בשני קילומטרים<ref></ref>. כל מכונית מאוישת בידיי צוות של שניים. כל צוות מייצג אזור שונה, מהאזורים המנהליים שסביב העיירה.
* שוק חפצים ישנים - שוק "וינטג' ". מתקיים ביום ראשון הראשון של כל חודש קלנדרי בשנה<ref></ref>, השוק ממוקם בכיכר הראשית וברחובות הסמוכים.

== תחבורה ==
אין תחבורה רכבתית למרוסטיקה. בתחבורה ציבורית ניתן להגיע לעיירה באוטובוס מויצ'נצה, בקו מספר 1005, היוצא בשעות היום אחת לשעה<ref></ref>.בנהיגה עצמית, העיירה מרוחקת כארבעים קילומטר מוויצ'נצה, כ-90 קילומטר מוורונה וכ-87 ק"מ מבירת המחוז ונציה. אפשר נוספת היא הצטרפות לטיול מאורגן.

== ערים תאומות ==
* 
* 
* 
* 

== גלריה ==
<gallery widths="200" heights="200" perrow="3">
קובץ:THE LOWER CASTLE MAROSTICA.הטירה התחתונה מרוסטיקה.jpg|הטירה התחתונה במרוסטיקה, צולמה מכיוון כיכר השחמט.
קובץ:CHESS SQUARE MAROSTICA.כיכר השחמט במרוסטיקה.jpg|כיכר השחמט במרוסטיקה. בנוסף נראים בתמונה, האריה המכונף של מרכוס המבשר וחומות הטירה העליונה.
קובץ:CHESS PIECES MAROSTCA.כלי שחמט בחנות ב מרוסטיקה.jpg|כלי שחמט דקורטיביים בחנות ב"עיר השחמט".
קובץ:PROSPERO ALPINOS HOME MAROSTICA.ביתו של פרוספרו אלפינו מרוסטיקה.jpg|לוח זיכרון לפרוספרו אלפינו. חוקר, בוטנאי ורופא, שנולד בעיירה ב-1553.
קובץ:MAROSTICA CHURCH.בניין הכנסיה במרוסטיקה.jpg|כנסיית אנטוניוס הקדוש במרכז העיירה.
קובץ:Marostica-Cherries.jpg|שפע של דובדבנים מסוגים שונים ובצבעים מגוונים במרוסטיקה.
</gallery>
==ראו גם==
* ויצ'נצה
* גשר בסאנו דל גראפה
* בסאנו דל גראפה

== קישורים חיצוניים ==

* 
== הערות שוליים ==

קטגוריה:ונטו: ערים
קטגוריה:שחמט